Μελίσσια, 10 Απριλίου 2020

ΔΙΕΥΘΥΝΣΗ

Κοινωνικής Αλληλεγγύης

Παιδείας, Πολιτισμού & Αθλητισμού

Τμήμα Διαχείρισης Κέντρων Κοινότητας &

Δομών Παροχής Βασικών Αγαθών

**ΔΕΛΤΙΟ ΤΥΠΟΥ**

**Διάθεση προϊόντων του Κοινωνικού Παντοπωλείου**

Ο Δήμος Πεντέλης σε συνεργασία με το Δικαιούχο Φορέα Παροχής Συνοδευτικών Υποστηρικτικών Υπηρεσιών «ΕΥΡΩΠΑΙΚΟ ΠΟΛΙΤΙΣΤΙΚΟ & ΕΡΕΥΝΗΤΙΚΟ ΚΕΝΤΡΟ ΑΘΗΝΩΝ» (Φ.Π.Σ.Υ.Υ «Ε.Π.Ε.Κ.Α») στο πλαίσιο δράσεων για την στήριξη των ευπαθών ομάδων του Δ. Πεντέλης, σας γνωστοποιεί ότι από την Δευτέρα 13 Απριλίου έως την Πέμπτη 16 Απριλίου θα πραγματοποιηθεί η διάθεση προϊόντων σε ωφελούμενες οικογένειες του προγράμματος «Δομές Παροχής Βασικών Αγαθών: Κοινωνικό Παντοπωλείο, Κοινωνικό Φαρμακείο Δ. Πεντέλης» σε συγκεκριμένες ώρες που θα γνωστοποιηθούν κατόπιν τηλεφωνικής επικοινωνίας από μέρους των Κοινωνικών Δομών στις ωφελούμενες οικογένειες προκειμένου να

αποφευχθεί ο συνωστισμός.

Τα προϊόντα που θα διατεθούν προέρχονται, αφενός, από αφιλοκερδείς δωρεές ιδιωτών μέσω των Παράλληλων Δράσεων Ενίσχυσης της Δομής, και, αφετέρου, από χορηγίες Εταιρειών Τροφίμων και Τοπικών Επιχειρήσεων/καταστημάτων που στηρίζουν εμπράκτως τη δράση των Κοινωνικών Δομών Αντιμετώπισης Φτώχειας.

**Τα διανεμηθέντα είδη θα είναι:** Είδη Παντοπωλείου & Συσκευασμένα Είδη, Κατεψυγμένα Είδη

Για κάθε διευκρίνιση και περισσότερες πληροφορίες οι ενδιαφερόμενοι μπορούν να απευθύνονται στο Κοινωνικό Παντοπωλείο του Δήμου Πεντέλης.

**Tηλέφωνα επικοινωνίας** : 2108100884 & 885

**e- mail** : koinwniko.pantopwleio.penteli@gmail.com

Υπάλληλος Δομής : Γεώργιος Μπουκουβάλας